Like etter oppstarten var det meningen at Pan Trafikk (av gresk «Pantos» som betyr «overalt») skulle drive med alle typer for transport. Dette gikk man imidlertid fort bort fra, og ledelsen konsentrerte seg om alle typer busstrafikk i og utenfor rute. Pan Trafikk startet, sammen med selskapene Hardanger Sunnhordlandske Dampskipsselskap, Haugaland Billag og Stavanger og Omegn Trafikkselskap (S.O.T.) Kystbussen i 1993 som raskt viste seg å bli en suksess.